JohanHeinsen/ENO huggingface dataset:
Viborger Samler, 1844-02-13
J den O'Connellske Proces talte Advocaten Whiteside, den 1ste Febr. for Duffe, Redacteur af den irske Tidende the Nation." Efter at have talt i længere Tid, ble han saa udmattet, at han maatte ophøre med sit Forsvar. Retten hævedes, og Sagen udsattes til den følgende Dag Advocaten Whiteside hører til det conservative Parti, des uagtet udmærkede hans Foredrag sig isærdeleshed ved en veltalende Fremstilling af de Ulemper, som Unionen har bevirket; hans Tale gjorde et overordentlig dybt Jndtryk paa Forsamlingen. Først den 5te Febr. vil Dan. O'Connell fremtræde som Taler, og man siger nu, at hans Tale maaskee vil udfylde tre Møder. Derpaa begynder Afhøringen af Frifindelsesvidnerne, af hvilke flere catholske Biskopper allerede vare indtrufne i Dublin, Fra Hamborg meldes under 9de Febr., at Londoner posten af 6te Febr. ikke var ankommen. Dampskibet, der overbringer Posten, var imidlertid samme Dags Morgen, ankommen til Curhaven.
Viborger Samler, 1844-02-13
Frankerig. Paris, den 4de Febr. Exregentindedronningen Marie Christines Afreise er atter udsat til den 15de Febr.
Viborger Samler, 1844-02-13
Journalen Commerce meddeler to Skrivelser fra Marschal Soult. J den første, der er dateret den 8de Marts 1815, opfordrer Hertugen af Dalmatien (Marschal Soult, Commandanten i Lille til at bemægtige sig den miserable Greve Drouet d'Erlon, og lade ham skyde paa Stedet, fordi Greven har ydet den infame Keiser Tjenester; den anden Skrivelse er til selve Greven, og deri underretter Marschallen ham med megen Venskabelighed og Deeltagelse om at han (Greven) er efter hans (Soults) Forslag udnævnt til Marschal af Frankerig.
Viborger Samler, 1844-02-13
Et kongeligt Decret udnævner Grev Mortier, tidligere Gesandt ved Schweizerforbundet, til Gesandt ved det fardinske Hof istedet for Greven af Salvand, hvis Demission er antagen. Det er iøvrigt vist, at den venstre Side vil i et af de første Møder opfordre Salvandy til at meddele Oplysninger og Erklæringer om hans Demission. Letteligen turde Guizot ved denne Leilighed endnu tabe 12 a 15 Stemmer; og bliver dette Tilfældet, maa Ministeriet af 29de Octbr. falde.
Viborger Samler, 1844-02-13
Der tales stærkt om, at Ministeriet paa ny har fattet den Beslutning at bringe Dotationsloven for Hertugen af Remours til Discussion i de Deputeredes Kammer, og at opløse Kammeret, saafremt det skulde tilbagevise Udkastet, som Ministeriet betragter som et dynastiskt Spørgsmaal. Under saadanne Forhold synes det, at en Journal har Ret, naar den siger, at Guizot nu kun har en eneste solid Støtte i Kammeret, nemlig Thiers. Frygtede Kammeret ikke for atter at see Thiers optræde som Minister, vilde Guizot for lang Tid siden være forladt af Alle. – Døden bortriver i denne Tid mange af Keiserdømmets sidste Helte. Neppe er Marschal Drouet d'Erlons Kiste lukket, førend en ny Sorg udbreder sig i Anledning af et endnu større Tab. Keiser Napoleons troe Ven - den trofaste Deeltager og Stalbroder i hans sidste Campagner og i hans lange Exil – General Bertrand - døde den 31te Jan. i sin Fødebye Chateauroux. J de Deputeredes Kammer meddeelte Bricqueville Efterretningen om Generalens Død. Taleren spurgte Kammeret, om det ikke ansaae det for passende at bisætte den Afdøde i Jnvalidernes Hotel ved Siden af Keiseren, og indrakte i den Anledning et Forslag, der modtoges med Bifald.
Viborger Samler, 1844-02-13
Spanien. Paris, den 4de Febr. (Telegraphisk Depesche.) Madrid, den 29de Januar. Jnfantinden Charlotte, Jnfanten Don Francisco de Paulas Gemalinde er død af Mæslinger, efter at have modtaget Sacramenterne og gjort sit Testament.
Viborger Samler, 1844-02-13
Sydamerica. Medens de sidste fra Buenos Ayres ankomne Efterretninger skildre de Beleiredes Tilstand i Montevideo som fortvivlet, stille de over Havre de Grace ankomne Beretninger Tilstanden i Montevideo i et ganske andet Lys. Montevideo er ingenlunde strengt blokeret; paa Levnetsmidler er der ingen Mangel. Rivera- saa hedder det – skal med sit Cavallerie kun staae 4 Mile fra Staden, og der pønses nu paa at aftale med ham en Angrebsplan paa Oribes Leir, men de slette Veie og det slette Veirlig have hidtil lagt Hindringer i Veien for en saadan Plans Udførelse. Oribe skal ikke længere commandere den argentinske Hær, over hvilken Gen. Urquiza nu fører Commandoen. Dog ogsaa disse Efterretninger tør man neppe skjænke ubetinget Tillid, da de i stærke Udtryk dadle den franske Consuls Forhold og rose den franske Legion.
Viborger Samler, 1844-02-13
Rusland. St. Petersborg, den 1ste Febr. Et keiserligt Manifest af 28de Jan. 1844 (16de Jan. gl. St.) melder, at Storfyrstinde Alexandra Nicolajewnas Formæling med Hs. Durchl. Prinds Frederik af Hessen er samme Dag - efter den orthodore Kirkes Ritus - høitideligen fuldbyrdet.
Viborger Samler, 1844-02-13
Den 31te Jan. formæledes Storfyrstinden Elisabeth, en Datter af Storfyrst Michael, med den regierende Hertug af Nassau.
Viborger Samler, 1844-02-13
Jndenlandske Efterretninger.
Viborger Samler, 1844-02-13
Kjøbenhavn. Endskjøndt Beretninger om vore Embedsmænd eller Statsmænds Sygdomstilfælde ikke høre til de Ting, hvormed vi gjerne beskjæftige os, saa troe vi dog at burde gjøre en Undtagelse med at henlede Opmærksomheden paa Statsminister Stemanns Jldebefindende, der skal være tiltaget i den senere Tid. Som bekiendt lider denne høit bedagede Statstjener af en Art Podagra, hvis Besvær skal være bleven forøget ved Foranledninger til en mindre munter og jevn Sindstemning end den, der, som bekjendt stedse har udmærket ham i hans lange Embedsførelse, og hvis Vedligeholdelse den stadige Harmoni, han hidtil havde vist at omgive sig med selv under sin Deeltagelse i Statsraadet, vistnok har bidraget meget. At Stemanns Udtrædelse af Stadstjenesten, som Følge af et saadant Jlde befindende, eller ogsaa af andre Grunde, f. Ex. formedelst hans høie Alderdom, vilde være af synderlig Viig tighed, har man vel ikke længer megen Grund til at antage; men at det derimod vilde være vanskeligere at erstatte ham med Hensyn til mange af Regjeringens nuværende Jnteresser, end med Hensyn til de folkelige, er der vel heller ingen Tvivl om. (Kbhpst.) Oria Lehmann skal ikke, som meldt, udføre Sagen for Høiesteret mod Maribo; men det er for Maribo mod Castenschjold at Lehmann skal procedere i den civile Sag, han har valgt sig til Prøve for Advocaturen i Høiesteret. (Ab. A.
Viborger Samler, 1844-02-13
Et Nummer af Fædrelandet er blevet lagt under Beslag formedelst Optagelsen af nogle Yttringer om de danske Finantsers omskindede Kjælsdægge, Sundholden, hvilke den nordamericanske Statssecretair nylig har forebragt i de forenede Fristaters Repræsentantforsamling, og til hvis Meddelelse der har været knyttet nogle bemærkninger i Kieler Corresp. Bl." og "Dannevirke, af hvilke censurerede Blade Fædrelandet, havde optaget den omhandlede Artikel, i Tillid til, at et kjøbenhavnsk Blad maatte kunne gjentage, hvad der uformeent er sagt under kielsk og haderslevsk Censur, ligesom nu ogsaa flere andre af de danske Provindsblade sees uhindret at have optaget samme Artikel. (Kbhp.)
Viborger Samler, 1844-02-13
Examinatus juris Rye, bekjendt for sin Adfærd under den Lehmannske Feide i Januar 1842, hvorfor han blev idømt Straf, er nu bleven ansat som Toldbetjent i Mordingborg. (Ah. Av.)
Viborger Samler, 1844-02-13
Ved Opførelsen Søndag Aften den 4de De af Vaudevillen: "Kong Salomon og Jørgen Hattemager, paa det kongl. Theater, blev følgende Vers: Mon Freden vare vil paa Jord? Jeg tør den ikke prise: See Rusland voxer og saa stor, Hvad skal hun faae at spise? modtaget med Bifaldsyttringer, som dog formodenlig hverken skulde tilkjendegive nogen Medlidenhed med Ruslands Hunger eller nogen Tilbøielighed til at bidrage til dets Mættelse. (Fædrel.)
Viborger Samler, 1844-02-13
Jfølge Efterretninger fra Vestindien rasede de naturlige Kopper især paa St. Thomas endnu bestandigt paa en høist foruroligende Maade og bortreve daglig 12 til 14 eller, efter Andres Udsigende, endnu flere Personer. de, endnu flere Personer.
Viborger Samler, 1844-02-13
(Af et Brev, fra Frederiksborgegnen.) " Af Nyheder her paa Egnen veed jeg kun en at fortælle Dem, nemlig at vi i disse Dage have fundet en Røverkule, vel i mindre Stiil, men dog af 3 1/2 Alens Længde og Brede, meget hensigtsmæssigt udgravet i en Grantykning. Hullet foroven, hvor Nedgangen findes, er kun saa stort, at et Menneske kan kryde derned; men saa trækker Hulen sig til den ene Side, hvorover, som Loft, var lagt Gran stænger, tækket med Græstørv og Riis. J Nærheden af Hulen stod paalæsset en Hjulbør med 4 Brød og et Par Krukker med Fidt; i Hulen fandtes nogle Hestedækkener og Linned. Paa en Pande, som ogsaa fandtes, var nylig, stegt Flæsk. Øvrigheden lod Tøiet bringe til Nøddebo, til Birkedommeren, istedetfor, som maaskee havde været klogere, at lade holde Vagt ved Hulen eller Tøiet. Paa tre Steder havde Gavtyvene havt Jld paa, og kunde lettelig derved have stukket Jld paa hele Besaaningen, som er af temmelig Omfang. Jlden havde brændt omtrent tre Alen op i det ene Træ, hvilket synes at maatte være seet i nogle i Nærheden liggende Huse. Et berygtet Subject søges her i længere Tid, men har endnu ikke været til at faae fat paa Angaaende denne Egns Usikkerhed har De formodentlig læst i offentlige Tidender.
Viborger Samler, 1844-02-13
Hvorledes gaaer det hos Dem, Man fortæller her, at der skal være skudt indad Vinduet efter Præsten P. i F.Er det sandt: – (Ab. Av.)
Viborger Samler, 1844-02-13
Mariboe. En Polsevise, trykt her i Bogtrykkeriet, og bestemt til at afsynges hos Conditor Marschner i Nakskov, blev den 1ste De, af Politimesteren lagt under Beslag. Denne Pølsevise sendes nu til Stiftamtet, for med Høisammes Betænkning at oversendes til det høikongel. danske Cancelli, hvis Resolution forventes. (Loll. P.)
Viborger Samler, 1844-02-13
Odense, den 8de Febr. Efter Sigende har Grev Bille Brahe ifinde paa særdeles billige Betingelser at fritage sine Godsers Gaardmænd for Hoveri in natura: der er bleven os sagt, at hver Gaardmand skal i dets Sted svare 35 Rbd. aarligt. – Jgaar faaes en hvid Ørn at flyve over Byen; man antager i Almindelighed, at Synet af denne sjeldne Fugl saa høit inde i Landet bebuder en streng Vinter. - Hr. Ernst Mahner, ankom hertil igaar Aftes. (Hp. Av.) Som Sidestykke til Beretningen om den Mand, der af sine Paarørende i en lang Aarrække er bleven holdt indespærret i Landsbyen Eckhorst, beretter Hr. F. v. Wardenburg i kiel. Correspd. Bl. fra Husum: at der paa det derværende Raadhuus i 22 Aar, uden Lys og uden Varme, har hensiddet en Borger, der levede i ulykkelige huuslige Forhold, var hengiven til Drik og gjorde sig skyldig i Excesser. Konen og Naboerne ønskede derfor at blive ham qvit, ved at sende ham i Galehuset; men Lægen, Physicus, Dr. Friedlib, var samvittighedsfuld nok til, ei at ville udstæde nogen Attest, som kunde retfærdiggjøre slig Fremgangsmaade. Nu kan derimod Enhver gjerne bevidne, at Manden ikke mere er ved sine Fem. Sammesteds hensad ogsaa for flere Aar siden, i Amtsfængslet, en snedig Tyv, ved Navn Peter Höcker, der gav Jnqvirenten og Dommeren Meget at skaffe; men derfor gav man ham ogsaa en Tvangstrøie paa og satte ham blottet paa en Steen, der laa i en Ballie med koldt Vand, for at bringe ham til at bekiende.
Viborger Samler, 1844-02-13
Efterat det Rygte var gaaet, at Assessor Kjærs Gaard i Rødding var kjøbt af Committeen for den slesvigske Subscription, har Generalkrigscommissair Riegels offentligt yttret den Formening, at den slesvigske Bondeskole ikke burde henlægges i det afsides Tørninglehn, men foreslaaer i dets Sted Gaarden Favre ved Christiansfeld; senest proponerer Kbhposten, at Skolen skulde anlægges enten midt i Byen Daastrup, der ligger henved 6 Mile syd for Kongeaaen, mellem Ribe og Tønder; eller henimod Flensborgkanten; eller i Nærheden af Sønderborg i Dybbel, som ligger ved Alssund ligeoverfor Skanderborg paa den sundevedske Side. Vi nævne - siger Kbhposten, netop dette sidste Sted, fordi Sognet Dybbel i geistlig Henseende staaer umiddelbart under Superintendenten, uden at de slesvigske Provster have noget dermed at skaffe, og fordi det i verdslig Henseende hører til Grevskabet Sandberg, hvis Besidder er den vakkre Stamme af Reventloverne, som ogsaa have Christianssæde paa Lolland, i Besiddelse. Af dem kan den folkelige Sag vente en ikke ringe Understøttelse. Og i en Sag, der ene angaaer Oplysningens Fremme, tør man vel haabe ikke at finde den Partiiver hos en Superintendent, om han end er tydsk dannet, som nu saa hyppig skinner igjennem hos Provsterne. Ernst Mahners Forsæt, at formaae ogsaa Beboerne i Christiansfeldt til at afstaae fra de bede Suppers og den giftige Alkoholds Nydelse a., er af Menighedens Forstander bleven forhindret derved, at man ligefrem har frabedet sig hans Belæring. (Dannev.)
Viborger Samler, 1844-02-13
En i Egnen af Aarhuus meget omtalt Sag, angaaende nogle Haandværkeres seandalense Adfærd i Gosmer Kirke, hvori de arbeidede afvigte Sommer, er i disse Dage bleven paadømt i Hads Ning Herreders Ret, hvorved de Tiltalte Muursvend Niels Jeppesen og Snedkersvend Niels Chr. Christensen, ere dømte at hensættes til Forbedringshuusarbeide i Viborg Tugt- og Forbedringshuus, den Første i 2 Aar og den Anden i 18 Maaneder, og Snedker lærling Niels Chr. Grynau, Muursvend Peder Jeppesen og Muurlærling Jens Jørg. Lund til Fængsel paa Vand og Brød, den Første i 5 Gange 5 Dage, og hver af de to Sidstnævnte i 3 G. 5 Dage. Samtlige Domfældte have appelleret til Landsoverretten i Viborg. (Ah. Av.)¬
Viborger Samler, 1844-02-13
J Egnen af Ringkjøbing er man i denne Tid beskjæftiget med en ny Jndustrigreen – idet man paa Ringkjøbing Torv sælger Smør, blandet med Kartoffelmeel, ligesom ogsaa yder Præsten saadant i Høitidsoffer. Det er vist saare ønskeligt, at Enhver i Fremtiden vilde lægge Mærke til Smørrets Gehalt og af hvem der kjøbtes, forat disse Jndustririddere kunde blive attraperede og deres Navne offentlig bekjendtgjort i Aviserne. (Ringk. Av.)
Viborger Samler, 1844-02-13
Aalborg. Posten bringer den beklagelige Efterretning, at den vakkre unge Violoncellist Knudsen af Haderslev, som ogsaa med Bifald er hørt heri Byen, pludselig i disse Dage ved Døden er afgaaet paa Snoghøi, paa en Reise med Pakkeposten fra Colding til Fyen. (Ab. A.)
Viborger Samler, 1844-02-13
Fra Nykjøbing paa Mors skrives: Vi have med forrige Post erholdt den glædelige Efterretning, at Hs. Majstæt allern, har skjænket en Altertavle til vor Kirke, der i mange Aar har savnet denne Prydelse. (Thist. A.)
Viborger Samler, 1844-02-13
Randers. Pakkeposten sønderfra, der pleier at være her Løverdags Aften, ankom først formedelst den stærke Sneestorm i Søndags Formiddags, efterat have været 11 Timer underveis fra Aarhuus og især havt megen Møie med at arbeide sig igjennem til Spørring. Pakkeposten nordfra indtraf først i Mandags Morges Kl. 2. Den havde brugt 8 Timer fra Hobro hertil og havde 20 Md. med til Assistence. (Rd. Av.)
Viborger Samler, 1844-02-13
Ved Klasselotteriets første Klasses Trækning den 5te ds. har Lykkens Gudinde behaget at kaste et naadigt Smiil til Collectionen i Randers, hvori den største Gevinst, 4,000 Rbd., denne Gang er falden og bleven vunden af et Jnteressantskab af 4 Personer (en Mestersvend og to Svende paa en Tobaksfabrik, samt een i samme Huus conditionerende Handelsbetjent.) Desforuden faldt der ogsaa en lille Gevinst paa 100 Rbd. i samme Collection. (Rd. Av.) Viborg. Violinisten Hr. Ernst Simonsen agter om faa Dage at gjæste vor Bye, for at give en Concert J Fredericia og Horsens har han sidst ladet sig høre og høstet overordentligt Bifald. Fra første Sted hedder det: at skjøndt man havde ventet noget Udmærket, overgik hans Spil dog Alles Forventninger, og at Hr. S. maae ansees for en af Nutidens første Violinister." – Musik elskere kunne saaledes glæde sig til en behagelig Nydelse.
Viborger Samler, 1844-02-13
Med Dagsposten har Red fra Hr. Cancelliraad Qvistgaard i Varde modtaget Qvittering for de her indkomne og d. 4de Februar herfra afsendte 163 Rbd. 2 Mk. 5 s. til de forulykkede Sømænds Efterladte i Blaavand, Oxby og Vandflod Sogne; og bringer Hr. Cancelliraaden, paa hine Nødlidendes Vegne, de ædle Givere hjerteligst Tak. Qvitteringen ligger til behagelig Eftersyn paa Adressecontoiret. – Efter Udsagn af Reisende, skal ved en i Randers i Morges opkommen Jldløs være nedbrændt et Baghuus, hvorved 4 Heste, der tilhørte en Mand fra Salling, omkom i Luerne.
Viborger Samler, 1844-02-13
- Gaarsposten ankom først hertil i Morges Kl. 2 1/2. Dagsposten manglede endnu ved Avisens Slutning Kl. 5.
Viborger Samler, 1844-02-13
Udnævnelser. Under 2den d. M. har Hs. Maj beskikket C. F. Heuckendorff til Skovfoged i Uelsbyholz i Gottorf Amt. Under 7de d. M. har Hs. Majestæt allernaadigst beskikket Cand. juris, T. K. Rumohr til Copiist under Kjøbenhavns Magistrat.
Viborger Samler, 1844-02-13
Under f. D. har Hs. Maj. allernaadigst forundt Landvæsenscommissair i Ringkjøbing Amt, Procurator og Sandflugtscommissair N. B. Krarup, aabent Brev paa at have Kammerraads Rang efter Rangforordningens 7de Klasse Nr. 2.
Viborger Samler, 1844-02-13
Skibs= og Handels-Efterretninger. Paa Elben har den 4de og 5te Dennes Jsen tiltaget, saa at endog Dampskibe kun med megen Møie kunde komme igjennem. Briggen Phønix af Aalborg, Capt. Lyster, havde man, skjøndt den var fuldkomment udlosset, endnu ikke den 4de kunnet bringe flot, ikke engang med Hjælp af Dampskibet Henriette. Den smukke Brig "Anine Nielsine," drægtig 1700 Tdr. og tilhørende Kjøbmand og Skibsbygger Niels Møller Svendborg, er solgt til Hr. Kjøbmand Søren Bang i Odense for 8000 Rbd. (Hv. Av.)
Viborger Samler, 1844-02-13
Koppes Mølle mellem Nibe og Løgstør er af Hr. Hesse, solgt til Hr. Forvalter Lautrup for 9,100 Rbd. (Ab. Av.)
Viborger Samler, 1844-02-13
Randers, den 12te Februar. Det strenge Veir i Løverdags og Søndags, med Snee- og Jordfog, afbrød denne Gang vort Hestemarked tidligere, end maaskee ellers vilde have blevet Tilfældet. Af Kjøbere havde ikke faa indfundet sig, og Handelen gik ret rask, saa at der indtil i Mandags Morges i det Hele var over Sønderbro udført 630 Kobbel heste, hvoraf dog nogle vare opkjøbte paa Markedet i Sundby. Sælgerne vare imidlertid ikke saa ganske tilfredse med Priserne, der for jævne gode unge Heste i Almindelighed dog kunne noteres til 90 a 120 Rbd.; for de bedste til 140 a 170 Rbd., og enkelte derover. Endnu igaar, da det imidlertid var blevet Opholdsveir, fandt Marked Sted; men som fordetmeste indskrænkede sig til indbyrdes Omsætning, da de fremmede Hestehandlere imidlertid vare afreiste. (Rd. Av.)
Viborger Samler, 1844-02-13
Copulerede i Aarhuus, den 6te Februar, Gjæstgiver N. Holm Fulling og Jfr. Christiane Marzette. Døde. Kjøbenhavn: Lauriz Sommer; Enken Juliane Marie Knobelauch, f. Langhoff, 73 Aar. - Odense : Petronille Boysen, 57 Aar. – Christianslund: Juliane Marie, Møller, 16 Aar. - Husum: Landfoged, Justitsraad Cramer, R. af D. - Mariager: Muurmester Jens Jensen Thiese, 65 Aar.
Viborger Samler, 1844-02-13
AVERTISSEMENTS. Søndagen den 18de Februar bliver afholdt Bal i Viborg Klub med Musik fra Randers. Dandsende Medlemmer og Reisende kunne hertil erholde Adgang paa de i Lovene fastsatte Betingelser, naar de henvende sig til een af Undertegnede. Ballet begynder Kl. 7 1/2. Lauritzen. J. Jensen, jun. Befordring med Kareth afgives af Undertegnede til følgende Priser: Til Barnedaab a 1 Rbd. Bal eller Selskab 4 Mk. Viborg, den 5te Febr. 1844. J. Andersen. E. Romlund. J. Lund.
Viborger Samler, 1844-02-13
Fra Gaardmand Peder Nielsen Storgaard i Hinge, Lysgaard Herred, er Natten til i Dag af en ubekiendt Logerende, hvis Signalement er opgivet saaledes: middel af Vext, klein af Legemsbygning, sorte Haar, blaae Øine, god sund Ansigtsfarve, samt iført: kort blaae Trøie, sort Klædes Vest, sorte lappede Beenklæder og Hat paa Hovedet, bortstiaalet: en rød og grønstribet olmerdugs nye Dyne, et blaargarns Lagen samt et Par korte Støvler, hvilke Sidste det formodes at Personen har iført sig, eftersom han har efterladt et Par Træskoe, som han ved Ankomsten havde paa Fødderne. Bemeldte Person og Sager beder jeg tjenstligst, i Antræffelsestilfælde, anholdt og mig Underretning derom meddeelt. Lysgaard og Hids Herreders Contoir. Dalsgaard, den 12te Februar 1844. H. H. Holm.
Viborger Samler, 1844-02-13
En Cand. philos., der for Øieblikket er employeret som Huuslærer, og som er forsynet med gode Anbefalinger, ønsker sig til 1ste Mai d. A. anbragt i en lignende Stilling. – Det Nærmere erfares hos Cand. juris Neckelmann i Viborg.
Viborger Samler, 1844-02-13
Formedelst Handels Ophævelse her i Byen udsælger jeg mit hele, af courante Manufacturvare bestaaende, Lager til Jndkjøbspriser. L. Heckscher i Skive.
Viborger Samler, 1844-02-13
Udmærket fedt Qviekjød er at bekomme paa førstkommende Fredag og Løverdag hos Slagter, Christen Randers.
Viborger Samler, 1844-02-13
Jfølge Stiftamtets Ordre afholdes Licitation Fredagen den 1ste Marts næstkommende, om Formiddagen Kl. 11, hos Gaardmand Anders Giversen Schalt; over Grundforbedringsarbeide paa 2603 Favne Vei over Schaltz Sogns Eiendom paa den mindre Landevei imellem Viborg og Løg ster, hvortil Omkostningerne, efter Overslaget, er beregnet til 1635 Rbd. 1 Mk. 5 1/2 s. Saavel Overslaget som Conditionerne og de over Veilinien optagne Profiler ere til Eftersyn her paa Contoiret. Arbeidet skal paabegyndes saa tidligt i Foraaret som muligt og fuldføres i Løbet af Sommeren saaledes at det kan være færdig til 1ste October d. A. Dette tjener til behagelig Efterretning for Liebhavere. Rinds Herreds=Contoir i Hobroe, den 7de Februar 1811. Holm, const.
Viborger Samler, 1844-02-13
Placat. Onsdagen den 21de d. M., om Formiddagen Kl. 9, bliver i Aunsberg Skov, efter Eierens Begjæring, ved Auction bortsolgt endeel paa Roden staaende Bøge og nogle Ege, for største Delen tjenlige til Gavningsbrug. Lysgaard og Hids Herreders Contoir. Dalsgaard, den 9de Februar 1844. H. H. Holm.
Viborger Samler, 1844-02-15
No. 26.
Viborger Samler, 1844-02-15
Kongelig allernaadigst privilegeret 72 Aarg. Stifts-Tidende. borg Forsendes med Brevposten i Danmark og Hertugdommerne. Jonaspanonspensionsson, opraadJnsposassessorersonponnosser. Torsdagen den 15de Februar 1844. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1844-02-15
Nyeste Postefterretninger. Tyrkiet. Fra Constantinopel meldes under 17de Febr., at det er lykkets den engelske Gesandt Sir Stratford Canning at udvirke, at det tyrkiske Armiralitet foreløbigen har taget det Decret tilbage, efter hvilket Admiral Walker var afskediget af den tyrkiske Tieneste. Man troer nu, at Porten vil angaaende Walkers Entledigelse henvende sig til det engelske Gesandtskab, der skal mægle imellem Parterne. Ogsaa General Jochmus er ikke afsat. Det turde blive Tilfældet, at baade han og Walker ville beholde deres Titler og Decorationer, og sættes paa Halv fold. – Jøvrigt skildres Tilstanden i Tyrkiet, endog i Hovedstadens nærmeste Omegn, som høist sørgelig. De tyrkiske Nationalgardister, der efter en nyere Anordning skulle indlemmes i den regulære Hær, desertere i Hobetal; med disse Deserteurer forene sig mange af de regulære Tropper; de søge deres Tilflugt iblandt Bjergene, fra hvis Smuthuller de bryde frem, og opfylde de nærmeste Egne med Skræk. Porten vover ikke at udsende Tropper imod disse Flygtninge, hvis Antal anslaaes til flere Tusinder, for at ikke de udsendte Tropper skulle forene sig med Oprørerne. Efterretningen om hine Banders Excesser er kommen til Divanets Kundskab. De fremmede Diplomater frygte for at Divanets Lunkenhed vil gjøre det Onde endnu værre, og tilsidst fremkalde et formeligt Anarchie, der truer de raadne Elementer af det tyrkiske Rige med fuldstændig Opløsning. Flere fremmede Gesandter ansee det for deres Pligt at underrette Sultanen, om Sagernes sande Tilstand, som Riga Pascha skjuler for ham.
Viborger Samler, 1844-02-15
Rusland. Fra Berlin meldes under 3die Febr.,at Rygterne om en høist sørgelig Begivenhed i St. Petersborg ere strax erkjendte som Børsopfindelser. De med sidste Post ankomne directe Efterretninger fra den keiserlige Residentsstad melde kun, at Keiser Nicolaus er ganske restitueret efter sit Fald med Hesten, og at han med sin sædvanlige Jver og Nidkjærhed atter arbeider i Regjeringsanliggenderne.